《次韵梅中》
宋代·汪晫

梅熟雨初过，虚堂枕簟凉。
心閒世自古，事简日偏长。
藕叶度清气，兰花留晚芳。
正巾堪一笑，发短自僧光。

作者简介：（1162—1237）徽州绩溪人，字处微。幼丧父，事母及祖母甚孝。宁宗开禧中曾游京师，后栖隐山中，结庐名环谷。郡守闻其博学多通，欲见之，以编氓辞。卒，门人私谥康范先生。尝辑《曾子全书》、《子思子全书》。有《康范诗集》。